Official Journal L 097 , 18/04/1996 P. 0013 - 0014



NARIADENIE KOMISIE (ES) č. 691/96 zo 16. apríla 1996 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku1, naposledy zmenené a doplnené nariadením Komisie (ES) č. 586/962, a najmä na jeho článok 9, keďže, aby sa zabezpečilo jednotné uplatňovanie kombinovanej nomenklatúry v prílohe k vyššie uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry a tieto pravidlá platia aj pre akúkoľvek inú nomenklatúru, ktorá je úplne alebo čiastočne na nej založená, alebo ktorá k nej pridáva dodatočné podrozdelenie a ktorá je založená na špecifických ustanoveniach spoločenstva s cieľom uplatňovania colných a iných opatrení týkajúcich sa obchodovania s tovarom; keďže podľa uvedených všeobecných pravidiel sa tovar opísaný v stĺpci 1 tabuľky pripojenej k tomuto nariadeniu musia zatriediť podľa príslušných kódov KN uvedených v stĺpci 2, a to na základe dôvodov uvedených v stĺpci 3; keďže sa schválilo, že záväzné informácie o nomenklatúrnom zatriedení tovaru vydané colnými orgánmi členských štátov, ktoré sa týkajú zatriedenia tovaru v kombinovanej nomenklatúre a ktoré nie sú v súlade s právami ustanovenými týmto nariadením, môže držiteľ naďalej uplatňovať podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho colný kódex spoločenstva3 po dobu troch mesiacov; keďže opatrenia ustanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky je zatriedený v rámci kombinovanej nomenklatúry pod príslušnými kódmi KN uvedenými v stĺpci 2 vyššie spomenutej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s právami ustanovenými týmto nariadením, sa naďalej môžu uplatňovať podľa ustanovení článku 12 ods. 6 nariadenia (EHS) č. 2913/92, po dobu troch mesiacov. Článok 3 Toto nariadenie nadobúda účinnosť dvadsiaty prvý deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. apríla 1996 Za Komisiu Mario MONTI člen Komisie PRÍLOHA Opis tovaru Zatriedenie (kód KN) Odôvodnenie (1) (2) (3) 1. Prípravok na báze škrobových látok získaný éterifikáciou pšeničnej múky a s obsahom škrobu približne 61 % hmotnosti, ako stanovuje metóda uvedená v prílohe II k nariadeniu Komisie (EHS) č. 4154/87 (Ú. v. ES L 392 z 31. 12. 1987, s. 19). Tento druh prípravku sa obyčajne používa v papierenskom priemysle. 3809 10 30 Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 3809, 3809 10 a 3809 10 30. Pozri tiež Vysvetlivky HS k položke 38.09 časť (A) (1), prvý pododsek. 2. Zmes karboxylových kyselín obsahujúca asi 79 % hmotnosti kyseliny azelovej, 20 % iných dvojsýtnych kyselín a 1 % jednosýtnych kyselín. 3824 90 90 Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 3824, 3824 90 a 3824 90 90. Výrobok sa považuje za nedostatočne čistý, aby mohol byť zatriedený do kapitoly 29. 3. Zmes metylesterov mastných kyselín z oleja z repkového semena s nasledovným približným rozdelením mastných kyselín: % hmotnosti C 16:0 4,8 C 18:0 1,6 C 18:1 60,6 C 18:2 20,9 C 18:3 8,7 Táto zmes sa používa najmä ako biologické palivo. 3824 90 90 Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 3824, 3824 90 a 3824 90 90. 1 Ú. v. ES L 256, 7.9.1987, s. 1. 2 Ú. v. ES L 84, 3.4.1996, s. 18. 3 Ú. v. ES L 302, 19.10.1992, s. 1.